มื้อนี้ที่ “เอ็มเค” อีกแล้วค่ะ กับ “MK Restaurant” สาขานี้ที่ Terminal 21 ตั้งอยู่ที่ชั้น 4 ใกล้ๆ กับบาร์บิคิวพลาซ่าค่ะ การเดินทางมาทานที่นี่สะดวกสบายมากๆ จะเดินทางด้วย BTS หรือ MRT ก็ถึงเหมือนกัน หากมาทาง BTS ลงสถานีอโศกได้เลย หรือมาทาง MRT ลงสถานีสุขุมวิทค่ะ แต่ถ้าจะขับรถมาอาจต้องทนรถติดกันหน่อยนะคะ สำหรับบรรยากาศร้าน MK นี้ ไม่ต้องพูดถึง ได้มาตรฐานความสะอาด บริการดีทุกสาขาค่ะ ส่วนเมนูสุดโปรด “เป็ดย่าง” ค่ะ หากมาทานที่ MK แล้วไม่สั่งเหมือนมาไม่ถึงนะ เป็ดเค้าอร่อย เนื้อนุ่ม ทานกับหมี่หยกขอน้ำราดเป็ดเพิ่มด้วย ฟินมากค่ะ และสำหรับต้มๆ น้ำซุปเค้ากลมกล่อมนะ ยิ่งใส่พวกเนื้อหมู ผัก ลงไปยิ่งเพิ่มความหวานให้น้ำซุปอร่อยดีทีเดียวค่ะ ส่วนน้ำจิ้มปรุงพริก กระเทียม มะนาวเพิ่ม หวานๆ เปรี้ยวๆ รสชาติดีค่ะ คือรวมๆ สำหรับเรา MK มาทานกี่ทีรสชาติคงทีดีค่ะ อร่อยถูกใจ แต่ติดตรงว่าราคาเดี๋ยวนี้ค่อนข้างแพงค่ะ พวกเนื้อหมูนุ่ม เกี๊ยว ตับ หมูสไลด์ เสริฟมาชิ้นน้อยๆ เห็นและเพลียค่ะ ไม่อิ่มนะ ซึ่งเวลาไปทานทีตกคนละ 400 อัพเลยค่ะ สำหรับเอ็มเค